- Vi var gode i noen perioder, men de vant fortjent. Vi viste mye positivt offensivt, men de hadde en matchvinnende keeper bak der. På den andre banehalvdelen var vi for gavmilde. Jeg er ikke fornøyd med måten vi opptrer på når vi mister ballen. Vi tar feil avgjørelser og er heller ikke tøffe nok foran eget mål, sier Klepp-trenerTommy André Velde.
Før de siste kampene hadde Klepp et mål om å være med på å avgjøre hvem som skulle få medalje. Deres tre baklengsmål mot Arna-Bjørnar var nok til at Bergenslaget snappet bronsen foran Røa. Det kunne i hvert fall de tidligere Klepp-spillerne Hege Hansen og Astrid Grøttå Ree glede seg over.